Емили Дикинсън
За красотата аз умрях…

Превод от английски: Леда Милева, —

chitanka.info

За красотата аз умрях —

след мойто Погребение

човек за Истина умрял

положиха до мене.

— Защо изгасна? — промълви.

Признах: — За Красотата.

— Аз пък за Истината, все едно

че с теб сме родни Братя.

Говорихме в гробовен мрак

като добри роднини —

но устните ни мъх покри

и имената заличи ни.

1862

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.